Cynllunio Gwlad A Thref, Cymru Enwi, cychwyn a chymhwyso 1 1 Enw’r Rheoliadau hyn yw Rheoliadau Cynllunio Gwlad a Thref (Penderfynu ar Apelau gan Bersonau Penodedig) (Dosbarthau Rhagnodedig) (Cymru) 2015 a deuant i rym ar 16 Rhagfyr 2015. 2 Mae’r Rheoliadau hyn yn gymwys o ran Cymru. Dehongli 2 Yn y Rheoliadau hyn— ystyr “y brif Ddeddf ” (“ the principal Act ”) yw Deddf Cynllunio Gwlad a Thref 1990; ystyr “y Ddeddf Adeiladau Rhestredig ” (“ the Listed Buildings Act ”) yw Deddf Cynllunio (Adeiladau Rhestredig ac Ardaloedd Cadwraeth) 1990; ystyr “y Ddeddf Sylweddau Peryglus ” (“ the Hazardous Substances Act ”) yw Deddf Cynllunio (Sylweddau Peryglus) 1990; ystyr “ Rheoliadau 1997 ” (“ the 1997 Regulations ”) yw Rheoliadau Cynllunio Gwlad a Thref (Penderfynu ar Apelau gan Bersonau Penodedig) (Dosbarthiadau Rhagnodedig) 1997 ; ystyr “ Rheoliadau 2009 ” (“ the 2009 Regulations ”) yw Rheoliadau Cynllunio Gwlad a Thref (Asesu Effeithiau Amgylcheddol) (Adolygiadau Amhenderfynedig o Hen Ganiatadau Mwynau) (Cymru) 2009 ; ac ystyr “ymgymerwyr statudol” yw ymgymerwyr statudol o fewn yr ystyr a roddir i “statutory undertakers” yn adran 262 o’r brif Ddeddf a phersonau eraill y bernir eu bod, yn rhinwedd is-adran (3) neu (6) o’r adran honno , yn ymgymerwyr statudol at ddibenion adran 266 o’r Ddeddf honno. Dosbarthau o apelau sydd i’w penderfynu gan bersonau penodedig 3 1 Yn ddarostyngedig i reoliad 4, mae’r dosbarthau o apelau a ganlyn wedi eu rhagnodi at ddibenion paragraff 1(1) o Atodlen 6 i’r brif Ddeddf fel apelau sydd i’w penderfynu gan berson a benodir gan Weinidogion Cymru— a apelau o dan adran 78 o’r brif Ddeddf (apelau yn erbyn penderfyniadau cynllunio a methiant i wneud penderfyniadau o’r fath), gan gynnwys apelau o dan yr adran honno fel y’i cymhwysir gan reoliad 15 o Reoliadau Cynllunio Gwlad a Thref (Rheoli Hysbysebion) 1992 (apelau yn erbyn gwrthod cais am gydsyniad datganedig i arddangos hysbysiad neu fethiant i wneud penderfyniad ar gais o’r fath) ac apelau o dan yr adran honno fel y’i cymhwysir gan adran 198(3)(c) a (4) o’r brif Ddeddf (apelau yn ymwneud â gorchmynion cadw coed); b apelau o dan adran 174 o’r brif Ddeddf (apelau yn erbyn hysbysiadau gorfodi); c apelau o dan adran 195 o’r brif Ddeddf (apelau yn erbyn gwrthod cais am dystysgrif cyfreithlondeb defnydd neu ddatblygiad presennol neu arfaethedig neu fethiant i wneud penderfyniad ar gais o’r fath); d apelau o dan adran 208 o’r brif Ddeddf (apelau yn erbyn hysbysiadau adran 207– ailosod coed); e apelau o dan baragraff 11(1) o Atodlen 13 a pharagraff 9(1) o Atodlen 14 i Ddeddf yr Amgylchedd 1995 (apelau yn erbyn penderfynu ar amodau i’w hatodi i ganiatadau mwynau), gan gynnwys apelau o dan y darpariaethau hynny fel y’u cymhwysir gan reoliad 45 o Reoliadau 2009 (apelau yn erbyn methiant i benderfynu); ac f apelau o dan baragraff 5 o Atodlen 2 i Ddeddf Cynllunio a Digolledu 1991 (apelau yn ymwneud â hen ganiatadau mwyngloddio), gan gynnwys apelau o dan y ddarpariaeth honno fel y’i cymhwysir gan reoliad 45 o Reoliadau 2009. 2 Mae’r dosbarthau o apelau a ganlyn wedi eu rhagnodi at ddibenion paragraff 1(1) o Atodlen 3 i’r Ddeddf Adeiladau Rhestredig fel apelau sydd i’w penderfynu gan berson a benodir gan Weinidogion Cymru— a apelau o dan adran 20 o’r Ddeddf Adeiladau Rhestredig (cydsyniad adeilad rhestredig), gan gynnwys apelau o dan yr adran honno sy’n cael effaith yn rhinwedd adran 74 o’r Ddeddf honno (ardaloedd cadwraeth); a b apelau o dan adran 39 o’r Ddeddf Adeiladau Rhestredig (hysbysiadau gorfodi adeilad rhestredig), gan gynnwys apelau o dan yr adran honno sy’n cael effaith yn rhinwedd adran 74 o’r Ddeddf honno. 3 Mae apelau o dan adran 21 o’r Ddeddf Sylweddau Peryglus (apelau yn erbyn penderfyniadau yn ymwneud â sylweddau peryglus neu fethiant i wneud penderfyniadau o’r fath) wedi eu rhagnodi at ddibenion paragraff 1(1) o’r Atodlen i’r Ddeddf Sylweddau Peryglus fel apelau sydd i’w penderfynu gan berson a benodir gan Weinidogion Cymru. Dosbarthau o apelau a gedwir yn ôl i’w penderfynu gan Weinidogion Cymru 4 1 Nid yw rheoliad 3 yn gymwys i’r dosbarthau o apelau a ganlyn— a apelau o dan adran 78 o’r brif Ddeddf gan ymgymerwyr statudol pan oedd y cais perthnasol yn ymwneud â thir y mae adran 266 o’r Ddeddf honno (ceisiadau am ganiatâd cynllunio gan ymgymerwyr statudol) yn gymwys; b apelau o dan adran 174 o’r brif Ddeddf gan ymgymerwyr statudol pan fo’r torri rheolaeth gynllunio a honnir yn yr hysbysiad gorfodi yn cynnwys ymgymryd â datblygiad ar dir y mae adran 266 o’r Ddeddf honno yn gymwys iddo, neu fethiant i gydymffurfio ag amod neu gyfyngiad sydd ynghlwm wrth roi caniatâd cynllunio ar gyfer datblygu unrhyw dir o’r fath; neu c apelau y mae Gweinidogion Cymru neu’r Gweinidog priodol wedi rhoi cyfarwyddyd i adran 266 o’r brif Ddeddf gael effaith mewn perthynas â hwy (ac nad yw’r cyfarwyddyd wedi ei ddirymu). Cyhoeddusrwydd ar gyfer cyfarwyddydau 5 1 Os gwneir cyfarwyddyd o dan— a paragraff 1(2) o Atodlen 6 i’r brif Ddeddf; b paragraff 1(2) o Atodlen 3 i’r Ddeddf Adeiladau Rhestredig; neu c paragraff 1(2) o’r Atodlen i’r Ddeddf Sylweddau Peryglus, caiff Gweinidogion Cymru ei gwneud yn ofynnol i’r awdurdod cynllunio lleol ar gyfer pob ardal y mae’r cyfarwyddyd yn cael effaith mewn cysylltiad â hi gyhoeddi hysbysiad o’r cyfarwyddyd mewn o leiaf un papur newydd sy’n cylchredeg yn yr ardal. 2 Rhaid i’r hysbysiad gynnwys— a datganiad cryno o effaith y cyfarwyddyd; a b manylion ynghylch ble y gellir edrych ar gopi o’r cyfarwyddyd. Dirymu ac arbed 6 1 Mae Rheoliadau 1997 wedi eu dirymu ac eithrio mewn perthynas ag apelau y rhoddwyd hysbysiad mewn cysylltiad â hwy cyn i’r Rheoliadau hyn ddod i rym. 2 Nid yw’r Rheoliadau hyn yn gymwys mewn cysylltiad ag apelau y cyfeirir atynt ym mharagraff (1). Carl Sargeant Y Gweinidog Cyfoeth Naturiol, un o Weinidogion Cymru 20 Hydref 2015